**A N U N Ț**

Direcția Generală de Asistență Socială și Protecția Copilului Sector 3 cu sediul în Str. Parfumului, nr. 2-4, sector 3, București organizează concurs **în data de 09.05.2023**, în temeiul legal al H.G. 1336/2022, cu modificările și completările ulterioare, în vederea ocupării următoarelor posturi vacante de natură contractuală, pe perioadă nedeterminată:

* **Logoped:**
* **1 post în cadrul Centrului de zi „Lizuca” :** *Studii superioare de specialitate de lungă durată absolvite cu diplomă de licență în Psihologie clinică sau educaţională, nu se solicită vechime în specialitate*; *Durata timpului de lucru este de 8 ore pe zi 40 ore pe săptămână;*
* **Inspector de specialitate:**
* **1 post în cadrul Complexului de Servicii „Noi Orizonturi":** *Condiții specifice de participare: Studii superioare de lungă durată absolvite cu diplomă de licență, nu se solicita vechime in specialitate; Durata timpului de lucru este de 8 ore pe zi 40 ore pe săptămână;*
* **Psiholog:**
* **1 post în cadrul Complexului de Servicii ”Casa Noastră”:** *Condiții specifice de participare: Studii superioare absolvite cu diplomă de licență în Psihologie, cu atestat de liberă practică, nu se solicită vechime în specialitate; Durata timpului de lucru este de 8 ore pe zi 40 ore pe săptămână;*
* **Asistent medical:**

**- 1 post în cadrul Casei de Tip Familial ”Crinul Alb”:** *Condiții specifice de participare*: *Studii postliceale de specialitate absolvite cu diploma, nu se solicită vechime în specialitate; Program de lucru în ture 12/24 ore zi;*

* **Educator puericultor:**

*-* **2 posturi în cadrul Centrului de zi ”Lizuca”:** *Condiții specifice de participare*: *Studii medii, absolvent cu diploma de bacalaureat al liceului pedagogic cu specializarea educator - puericultor sau al unei școli echivalente, cu specializarea educatoare sau învățătoare care a urmat cursuri de educație timpurie în cadrul proiectelor derulate de Ministerul Educației cu terți; absolvenți cu diplomă de licență având specializarea Pedagogia învățământului preșcolar și primar; absolvenți cu diplomă ai programelor de masterat cu specializarea Educație timpurie. nu se solicită vechime în muncă; Program de lucru 8h zi/în ture de luni până vineri;*

* **Educator specializat:**

**- 3 posturi în cadrul Centrului de zi ”Lizuca”:** *Condiții specifice de participare*: *Studii medii, liceale absolvite cu diploma de bacalaureat; certificat absolvire curs formare educator specializat, nu se solicită vechime in specialitate; Program de lucru 8h zi/în ture de luni până vineri;*

**- 1 post în cadrul Casei de Tip Familial ”Crinul Alb”:** *Condiții specifice de participare*: *Studii medii, liceale absolvite cu diploma de bacalaureat; certificat absolvire curs formare educator puericultor, nu se solicita vechime in specialitate;*

* **Educator :**

**- 3 posturi în cadrul Complexului de Servicii ”Casa Noastra” - Componenta Rezidențială:** *Condiții specifice de participare*: *Studii medii, liceale absolvite cu diploma de bacalaureat; certificat absolvire curs formare educator, nu se solicită vechime in specialitate; Program de lucru în ture 12/24 ore zi;*

* **Supraveghetor de noapte:**

**- 3 posturi în cadrul Complexului de Servicii ”Casa Noastra” - Componenta Rezidențială:** *Condiții specifice de participare*: *Studii generale,* *nu se solicită vechime în specialitate; Program de lucru 12/24 ore noapte;*

*-* **1 post în cadrul Complexului de Servicii ”Casa Noastra” - Centru de Primire în Regim de Urgență:** *Condiții specifice de participare*: *Studii generale,* *nu se solicită vechime în specialitate; Program de lucru 12/24 ore noapte;*

**- 1 post în cadrul Centrului de Plasament "Pinocchio":** *Condiții specifice de participare*: *Studii generale,* *nu se solicită vechime în specialitate; Program de lucru 12/24 ore noapte;*

**- 2 posturi în cadrul Casa de Tip Familial ”Crinul Alb”:** *Condiții specifice de participare*: *Studii generale,* *nu se solicită vechime în specialitate; Program de lucru 12/24 ore noapte;*

**- 2 posturi în cadrul Complexului de Servicii "Noi Orizonturi" - Centrul de Integrare Socio - Profesionala a Tinerilor Peste 18 Ani:** *Condiții specifice de participare*: *Studii generale,* *nu se solicită vechime în specialitate; Program de lucru 12/24 ore noapte;*

**- 1 post în cadrul Complexului de Servicii "Noi Orizonturi" - Centrul de Ingrijire în Apartamente de Tip Familial:** *Condiții specifice de participare*: *Studii generale,* *nu se solicită vechime în specialitate; Program de lucru 12/24 ore noapte;*

* **Lucrător social:**

**- 2 posturi în cadrul Centrului de Plasament "Pinocchio":** *Condiții specifice de participare*: *Studii medii liceale absolvite cu diploma de bacalaureat, se solicită experiență de cel puțin 6 luni în servicii pentru protecția copilului; Program de lucru 12 ore zi/ în ture;*

*-* **2 posturi în cadrul Complexului de Servicii "Noi Orizonturi" - Centrul de Integrare Socio - Profesională a Tinerilor Peste 18 Ani:** *Condiții specifice de participare*: *Studii medii liceale absolvite cu diploma de bacalaureat, se solicită experiență de cel puțin 6 luni în servicii pentru protecția copilului; Program de lucru în ture 12/24 ore zi/ noapte;*

*-* **3** **posturi în cadrul Complexului de Servicii "Noi Orizonturi" - Centrul de Ingrijire în Apartamente de Tip Familial:** *Condiții specifice de participare*: *Studii medii liceale absolvite cu diploma de bacalaureat, se solicită experiență de cel puțin 6 luni în servicii pentru protecția copilului; Program de lucru în ture 12/24 ore zi/ noapte;*

*-* **2 posturi în cadrul Complexului de Servicii ”Casa Noastra” - Centru de Primire în Regim de Urgență:** *Condiții specifice de participare*: *Studii medii liceale absolvite cu diploma de bacalaureat, se solicită experiență de cel puțin 6 luni în servicii pentru protecția copilului; Program de lucru în ture 12/24 ore zi/ noapte;*

Pentru a ocupa un post vacant, candidatul trebuie să îndeplinească următoarele condiții generale prevăzute la art. 15 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din foduri publice:

a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b)cunoaşte limba română, scris şi vorbit;

c)are capacitate de muncă în conformitate cu prevederile Legii nr. [53/2003](https://sintact.ro/" \l "/dokument/16838440?cm=DOCUMENT" \t "https://sintact.ro/" \l "/act/17013083/1/_blank) - [Codul muncii](https://sintact.ro/" \l "/dokument/16838437?cm=DOCUMENT" \t "https://sintact.ro/" \l "/act/17013083/1/_blank), republicată, cu modificările şi completările ulterioare;

d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h)nu a comis infracţiunile prevăzute la art. 1 alin. (2) din Legea nr. [118/2019](https://sintact.ro/" \l "/dokument/16979562?cm=DOCUMENT" \t "https://sintact.ro/" \l "/act/17013083/1/_blank) privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. [76/2008](https://sintact.ro/" \l "/dokument/16888367?cm=DOCUMENT" \t "https://sintact.ro/" \l "/act/17013083/1/_blank) privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Candidații vor depune personal dosarele de concurs începând cu data de **12.04.2023** (data publicării anunțului) pe o perioadă de **10 zile lucrătoare**, respectiv până la data de **27.05.2023** ora 16:00, conform legislației în vigoare, la sediul D.G.A.S.P.C. S3 din Str.Parfumului, nr 2-4, sector 3, București, astfel: **L - J: 900-1530, V: 900-1300**.

**Dosarul de înscriere la concurs trebuie să conțină:**

a)formular de înscriere la concurs, conform modelului anexat pe site;

b)copia actului de identitate sau orice alt document care atestă identitatea, potrivit legii, aflate în termen de valabilitate;

c)copia certificatului de căsătorie sau a altui document prin care s-a realizat schimbarea de nume, după caz;

d)copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f)certificat de cazier judiciar sau, după caz, extrasul de pe cazierul judiciar;

g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h)certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. [118/2019](https://sintact.ro/" \l "/dokument/16979562?cm=DOCUMENT" \t "https://sintact.ro/" \l "/act/17013083/1/_blank) privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. [76/2008](https://sintact.ro/" \l "/dokument/16888367?cm=DOCUMENT" \t "https://sintact.ro/" \l "/act/17013083/1/_blank) privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i)curriculum vitae, model comun european.

***NOTĂ: Copiile după actele menționate la lit. b)-e), se prezintă însoțite de documentele originale, care se certifică cu mențiunea „conform cu originalul” de către secretarul comisie de concurs.***

Concursul va consta în 3 etape succesive:

* **selecția dosarelor de înscriere,**
* **proba scrisă**
* **proba interviu.**

Se pot prezenta la următoarea etapă numai candidaţii declaraţi admişi la etapa precedentă.

Proba scrisă și interviul se susțin din bibliografia afișată pe site-ul institutiei, http://www.dgaspc3.ro/despre-noi/oportunitati-angajare.

**Proba scrisă va avea loc în data de 09.05.2023, ora 10:00.**

**Proba interviu până în data de 15.05.2023, ora 10:00 (în maximum 4 zile lucrătoare de la data susţinerii probei scrise).**

Rezultatele selecției dosarelor se afișează la sediul instituției și pe pagina de internet în termen de maximum două zile lucrătoare de la data expirării termenului de depunere a dosarelor.

Rezultatele probei scrise și a probei interviu se vor afișa la sediul instituției și pe pagina de internet în termen de maximum o zi lucrătoare de la finalizarea fiecărei probe.

După afișarea rezultatelor obținute la selecția dosarelor de înscriere, proba scrisă și/sau practică și interviu, după caz, candidații nemulțumiți pot depune contestație la compartimentul resurse umane sau, după ca, la compartimentul care asigură organizarea și desfășurarea concursului, în termen de cel puțin o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și/sau probei practice și al interviului, sub sancțiunea decăderii din acest drept.

Rezultatele finale se afișează la sediul autorității sau instituției publice organizatoare a concursului și pe pagina de internet a acesteia, la secțiunea special creată în acest scop, în termen de o zi lucrătoare de la data afișării rezultatelor contestațiilor pentru ultima probă, prin specificarea mențiunii „admis” sau „respins”.

Informații suplimentare în ceea ce privește locația unde se va desfășura concursul se pot obține la sediul Direcției Generale de Asistență Socială și Protecția Copilului Sector 3 din Str. Parfumului, nr. 2-4, sector 3, București sau la numărul de telefon **0730.013.862**.

**DIRECTOR GENERAL,**

**MIHAELA UNGUREANU**